Webinárium - Orvostechnikai, gyógyászati és biotechnológiai üzleti lehetőségek Hongkongban
2021-06-11 10:00 - 11:00 (Europe/Helsinki) | Online
Ázsia változó demográfiája, valamint az egészségügyi ellátáshoz kapcsolódó termékek, technológiák és megoldások iránti óriási kereslet, bőséges üzleti és befektetési lehetőségeket jelentenek a régióban.

A COVID-19 járvány nemcsak óriási törést okozott a vállalkozások számára világszerte, hanem azt is kiemelte, hogy összehangolt erőfeszítésekre van szükség a globális egészségügyi környezet megerősítése és megújítása érdekében a rugalmas és fenntartható jövő érdekében.
A Hong Kong Trade Development Council (HKTDC) webináriumot szervez az alábbi témákban:

•
Az ázsiai és a kínai legújabb egészségügyi trendek, piacok és lehetőségek

•
Hongkong régiós stratégiai pozíciója a biotechnológiában és a kutatásfejlesztésben

•
A magyar vállalatok hogyan ragadhatják meg az üzleti lehetőségeket a világjárvány utáni fellendülésből

•
Asia Summit on Global Health (ASGH) – a HKTDC új egészségügyi és befektetési konferenciájának bemutatása

•
Információk a HKTDC Medical & Healthcare Fair vásáráról és a Hongkong SAR-kormány által az európai vállalatok számára kínált különleges támogatási rendszerről

Előadók

Balázs Beáta – Marketing Manager, HKTDC
Koletár Krisztina Dóra – Külgazdasági Attasé, Magyarország Hongkongi Főkonzulátusa
Bakonyi László – Elnök, Magyar-Hongkongi Üzleti Szövetség

Regisztráció
A sikeres regisztrációt követően egy megerősítő emailt küldenek a szervezők.
Programütközés miatt nem tud részt venni? Semmi probléma! Regisztráljon és az eseményt követően a szervezők elküldik a webinar felvételének linkjét.
Kérdés esetén, a szervezők az alábbi elérhetőségeken állnak rendelkezésre:
Balázs Beáta
Email: beata.balazs@hktdc.org
Ungvári Tímea
Email: timea.ungvari@hktdc.org

Üzleti lehetőségek Mongóliában - webinárium
2021-06-16 09:30 - 10:30 | Online
A Magyar Kereskedelmi és Iparkamara Magyar-Mongol Tagozata webináriumot szervez, melynek fő témái a mongol üzleti- és együttműködési lehetőségek lesznek. A rendezvény előadói az MKIK mongol partnere, illetve a magyar külképviselet külgazdasági attaséja, akik gyakorlati tanácsokkal tudják segíteni az érdeklődő cégeket.
A konferencia magyar és angol nyelven zajlik, a Mongol Kereskedelmi és Iparkamara angol nyelvű előadásához tolmácsolást nem tudnak biztosítani!
PROGRAMTERV

9.30-9:40
Köszöntő beszédek
Holbok Sándor, a Magyar-Mongol Tagozat elnöke
Dr. Obrusánszky Borbála, Magyarország mongóliai nagykövete
Batbayar Zeneemyadar, Mongólia magyarországi nagykövete

9.40-10:00
Piacra lépési tudnivalók Mongóliában
Fülöp Zsigmond, Magyarország Mongóliai Nagykövetségének külgazdasági attaséja
Ankhbayar Baasandavaa, Magyarország Mongóliai Nagykövetségének agrárügyekért felelős munkatársa

10.00-10.20
A Mongol Nemzeti Kereskedelmi és Iparkamara szolgáltatásai (MNCCI)
A Mongol Nemzeti Kereskedelmi és Iparkamara képviselője (felkérés alatt)

10.20-10.30
Kérdések és válaszok

Részvétel feltételei
Jelentkezési határidő: 2021. június 14., hétfő, 16:00 óra
A férőhelyek száma korlátozott, ezért a jelentkezéseket azok beérkezésének sorrendjében fogadják el.
A rendezvényen való részvétel ingyenes, de előzetes online regisztrációhoz kötött. A csatlakozáshoz szükséges linket és információkat 2021. június 15-én, kedden küldik meg e-mailen a jelentkezőknek.
REGISZTRÁCIÓ

Vizsgafelügyelők képzése és vizsgája - 2021.06.17, vagy 06.24.
2021-06-17 09:00 - 12:00 | Pécsi Kereskedelmi Központ
Pécs-Baranyai Kereskedelmi és Iparkamara a vizsgabizottság ellenőrzési feladatokat ellátó tagjai (azaz a vizsgafelügyelői) részére szakmai oktatást és vizsgát szervez.
Helye: 7625 Pécs, Majorossy Imre utca 36. – PBKIK Zsolnay terme
A részvétel ingyenes, de regisztrációhoz kötött.
Program:

A szakmai vizsgáztatás új rendszere 2021-től
A szakképzés új jogszabályi háttere
Szakmajegyzék
Szakmai vizsga helye a szakképzés új rendszerében
Szakmai Vizsga felépítése, tartalma
A vizsgabizottság tagjai és feladatai

Az alábbi 3 időpont közül tudnak választani a részvevők, melyet a jelentkezéskor kell megadni.
2021.06.17. – 09.00
2021.06.17. – 13.00
Betelt – jelentkezőket nem tudunk fogadni 2021.06.24. – 09.00
A regisztráció ideje lejárt. Utólagos regisztrációval kapcsolatban, kérem hívja a 72/507-127-es számot

Digitális transzformáció, Ipar4.0 – ismerje meg a lehetőségeket
2021-06-17 09:30 - 2021-06-18 11:00 | Majorossy Imre utca 36., Pécs, 7625, Magyarország
Vajon az Ön vállalkozása számára mit tartogat a digitalizáció? Ismerje meg lehetőségeit Digital Coach projekt keretében személyesen, kézzel foghatóan is, a BME Ipar4.0 Technológiai Központ, és a pécsi Z Elektronika Kft. tolmácsolásában.

A digitális transzformáció már a mindennapjaink része. Ha a magánéletünkben már rendszeresen, lassan rutinosan használjuk, miért ne aknáznánk ki a benne rejlő lehetőségeket vállalkozásunk esetében is? Az Ipar4.0 kapcsán mindenkinek a feldolgozóipar, nagy gyártóüzemek jutnak eszébe. Pedig a technológiai megoldások szinte valamennyi vállalkozás számára hozhatnak előnyöket.
Mindezt most A Digital Coach projekt keretében személyesen, kézzel foghatóan is megismerhetik az érdeklődők.
Az Ipar4.0-hoz és a feldolgozóipar digitális átalakulásához kapcsolódik a teljesen új gyári és hozzáadott értékű struktúrák víziója, amely az „intelligens” informatikai, kommunikációs technológiai robotikai megoldások széleskörű használatán alapul. Az Ipar 4.0 azonban nem csak a technikai újítások összessége. A nagymértékben hálózatba kötött, rugalmas és testreszabható gyártási folyamatok megváltoztatják a munkafolyamatokat és a munka tartalmát. Ez új képesítési követelményeket eredményez a gyakorlati tapasztalattal rendelkező szakmunkások és mérnökök számára, valamint új képzési profilokat eredményez. Figyelembe kell venni a munka tervezését, a készségfejlesztést és a megelőzést.
Az Erasmus+ Program keretében, a Digital Coach projekt olyan megoldásokat dolgoz ki, amelyek segítik a vállalkozásokat és szervezeteket a digitalizációhoz szükséges készségek és stratégiák fejlesztésében. A cél egy „Digitális edző” (digital coach) feladatprofiljának létrehozása, aki lehet a vállalkozás saját munkatársa, vagy külső szakértő. Ennek elérésére a képzési program is készül a digitális edzők számára.
A vállalkozások aktuális helyzetét a bochumi egyetem ADAPTION nevű értékelő módszertanával mérik fel. A modell összehasonlítja a célt és a tényleges állapotot, így megmutatja az erősségeket és a további fejlesztési igényeket a vállalatok digitális kompetenciáinak tekintetében. Segít a vállalatok kompetencia-fejlesztési programjainak és egyéni jövőbeli stratégiáinak kidolgozásában is. A jövőben a digitális edző támogathatja a vállalkozásokat a digitális üzleti modellek kidolgozásában és megvalósításában.
A két napos workshop keretében az érdeklődők betekintést nyerhetnek az ADAPTION módszertan használatába, valamint meglátogathatják a BME Ipar4.0 Technológiai Központot és a pécsi Z Elektronika Kft. üzemét, ahol már jelen van a jövő.
PROGRAMTERV
2021.06.17. – BME Ipar4.0 Technológiai Központ, Budapest
9:00 – 9:30 regisztráció
9:30 – 10:00 Köszöntő, résztvevők bemutatkozása
10:00 – 10:30 A Digital Coach projekt: kihívások és központi kérdések – Prof. Dr. Martin Kröll – Ruhr Universität Bochum, Munkatudományi Intézet
10:30 – 11:30 Az ADAPTION modell: bemutatás és gyakorlati alkalmazás – Esra Öztürk, Ruhr Universität Bochum, Tanuló és kutató üzem
11:30 – 12:00 Kávészünet
12:00 – 13:00 A tanuló és oktató üzem koncepciója: a digitális kompetenciák fejlesztését segítő helyszín – Esra Öztürk
13:00 – 14:00 Ebédszünet
14:00 – 15:30 Tanulóüzemek Magyarországon – jó gyakorlatok: bemutatkozik a BME Ipar 4.0 Technológiai Központ
15:30 – 16:00 Zárás

2021.06.18. – Z Elektronika Kft., Pécs
9:30 – 11:00 Digitális transzformáció és Ipar 4.0 – jelenlegi helyzet, jó gyakorlatok, céges példák
Serény András – Z Elektronika Kft.

A részvétel díjmentes, de regisztrációhoz kötött.
A június 17-i programra a Pécs-Baranyai Kereskedelmi és Iparkamara buszos utazást biztosít az érdeklődők számára.
A férőhelyek száma korlátozott, a jelentkezéseket a beérkezés sorrendjében tudjuk fogadni.
Az érvényben lévő jogszabályok alapján, a workshop beltéri jellege miatt, védettségi igazolvány hiányában a program nem látogatható.
A rendezvényre a jelentkezés lezárul. Kérjük, vegye fel a kapcsolatot a szervezőkkel.

A horvát gazdaság aktualitásai, üzleti lehetőségek a földrengés utáni újjáépítésben - online fórum
2021-06-18 09:30 - 11:00 | Online
A Magyar Kereskedelmi és Iparkamara „A horvát gazdaság aktualitásai, üzleti lehetőségek a földrengés utáni újjáépítésben” címmel online fórumot szervez 2021. június 18-án 09.30 órától.
Az esemény a Horvátország iránt érdeklődő vállalkozások számára nyújt tájékoztatást:

az aktuális horvát gazdasági helyzetről,
a kétoldalú kereskedelmi kapcsolatokról, valamint
az üzleti lehetőségekről a horvátországi földrengést követő újjáépítés kapcsán.

Az előadások után a résztvevőknek konzultációra nyílik lehetőségük a külgazdasági attasékkal.
PROGRAMTERV
Moderátor: Tényiné Stark Mária, nemzetközi igazgató, Magyar Kereskedelmi és Iparkamara

09.30 – 09.40
Köszöntő
Fasimon Sándor, nemzetközi ügyekért felelős alelnök, Magyar Kereskedelmi és Iparkamara

09.40 – 10.15
A horvát gazdaság aktualitásai a koronavírus-járvány tükrében
A magyar – horvát kereskedelmi kapcsolatok alakulása
Üzleti lehetőségek a magyar vállalatok számára a horvátországi földrengést követő újjáépítés kapcsán
Bakó Tamás, külgazdasági attasé, Magyarország Nagykövetsége, Horvátország
Riczkó Botond, külgazdasági attasé, Magyarország Nagykövetsége, Horvátország

10.15 – 10.45
Konzultációs lehetőség a külgazdasági attasékkal

Részvétel feltételei
Jelentkezési határidő: 2021. június 17., csütörtök, 10.00 óra
A rendezvényen való részvétel ingyenes, de előzetes online regisztrációhoz kötött. A csatlakozáshoz szükséges linket és információkat 2021. június 17-én küldik meg e-mailen a jelentkezőknek.
REGISZTRÁCIÓ

Energiahatékonyság az iparban - online konferencia és kooperációs megbeszélések
2021-06-22 10:00 - 2021-06-24 17:00 | Online – Zoom
A Német-Magyar Ipari és Kereskedelmi Kamara (DUIHK) szervezésében 2021. június 22-én kerül megrendezésre az „Energiahatékonyság az iparban Németországban és Magyarországon – fókuszban az automatizálás és a digitalizáció” című online konferencia.
A rendezvény 2021. június 23-án és 24-én online kooperációs megbeszélésekkel egészül ki a konferencián előadó német vállalatok részvételével, amelyek üzleti kapcsolatokat keresnek Magyarországon.

PROGRAM
2021. június 22. – Online konferencia

A rendezvényen német és magyar szakemberek számolnak be az ipari energiahatékonyság jelenlegi helyzetéről Magyarországon és Németországban, fókuszba állítva az automatizációt és digitalizácót.
Emellett olyan német vállalatok mutatják be innovatív termékeiket, megoldásaikat, amelyek üzleti kapcsolatokat, együttműködő partnereket keresnek Magyarországon.

Program letöltése IDE kattintva érhető el.

2021. június 23-24. – Online kooperációs megbeszélések
A konferenciát követő két napon lehetőség nyílik megbeszélések folytatására a német vállalatokkal. Azon magyar érdeklődők számára, akik érdeklődnek az alábbi német cégekkel való együttműködés iránt, egyéni online tárgyalásokat szervezünk:

Engelmann Sensor GmbH – elektronikus hő-, hideg- és vízmennyiség fogyasztást mérő műszerek, rádió- és kommunikációs rendszerek
INDYON GmbH – Innovatív intralogisztikai megoldások, árukövetés és digitalizálás a raktározásban és a gyártásban
Janitza electronics GmbH – multifunkcionális energiamérő eszközök, energia monitorig és villamos hálózati mérések
J. Schneider Elektrotechnik GmbH – transzformátorok és egyenáramú szünetmentes áramforrások
Postberg+Co. GmbH – sűrítettlevegő-rendszer optimalizálása
Weihe GmbH – ORC energiahatékonysági rendszerek, füstgáz hőhasznosítás

A vállalatok részletes profilja IDE kattintva olvasható.
A megbeszélésekhez a DUIHK igény esetén tolmácsot biztosít.

Részvételi feltételek:

az online rendezvényen, valamint a tárgyalásokon való részvétel az érdeklődők számára ingyenes, de előzetes regisztrációhoz kötött,
a rendezvény linkjét a konferencia előtt néhány nappal küldik meg az addig beregisztrált résztvevőknek,
a német előadások szinkrontolmácsolással hangzanak el,
a tárgyalásokhoz szükség esetén díjmentesen tolmácsot biztosítanak,
jelentkezés az online jelentkezési lap kitöltésével lehetséges.

Jelentkezési határidő

Egyéni tárgyalásokra: 2021. június 10.
Konferenciára: 2021. június 17.

REGISZTRÁCIÓ

E-egészségügy és telemedicina Japánban
2021-06-22 10:30 - 11:30 | Online
Az EU-Japán KKV Központ online tájékoztató rendezvényt szervez, melyen az EU-s vállalkozások megismerhetik a japán e-egészségügy és telemedicina területén rejlő lehetőségeket.

A részvételhez először regisztrálnia kell a következő címen:
http://www.eubusinessinjapan.eu/user/register
Miután megerősíti regisztrációját a kapott e-mailben, be tud jelentkezni a rendezvényre:
Időpont: 2021. június 22. 10.30
Regisztráció: E-egészségügy és telemedicina Japánban
Témák:

Az egészségügyi piac sajátosságai
A japán orvostechnológia és IT szektor jövője
Az orvosi informatikával foglalkozó alkalmazások és vállalatok
Az uniós KKV-k lehetőségei, piacralépés
Hogyan importálhatunk orvosi felszerelést Japánba

H2020 - Információs Napok
2021-06-23 - 2021-06-24 | Online
A H2020 keretprogram pályázati lehetőségeinek bemutatására és projektpartnerségek kialakítására online tájékoztató tájékoztató rendezvénysorozatot szervez. Várják minden érdeklődő vállalkozás, egyetem, kutatóintézet részvételét!

Az Európai Bizottság elfogadta a Horizont Európa program 2021–2022 közötti időszakra vonatkozó fő munkaprogramját 14,7 milliárd eurós összköltségvetéssel. A támogatások elősegítik a zöld és a digitális átmenet felgyorsítását, hozzájárulnak a koronavírus-járvány után fenntartható helyreállítási folyamatokhoz és erősítik az EU ellenálló képességét a jövőbeli válságokkal szemben.

Az információs napokra az Európai Bizottság szervezésében kerül sor online közvetítés során. A felhívásokkal kapcsolatos kérdések akár előzetesen is feltehetők a rendezvény honlapján.
European Research and Innovation Days

INNOVATION VILLAGE 2021 - Középpontban a zöld megoldások, energetika és körforgásos gazdaság
2021-06-24 | Online
Az Enterprise Europe Network társszervezésében online nemzetközi fórumra és üzletember találkozóra kerül sor, melynek középpontjában a zöld fejlesztések és a digitális átalakulás állnak.

A kétoldalú üzletember találkozók mellett szakmai workshopok keretében ismerkedhetnek meg a résztvevők a digitális és okos eszközök bevezetésével, kiterjesztésével kiaknázható energetikai fejlesztésekkel.
Kiemelt témák:

Digitális energia
Öko design
Erőforrások hatékony felhasználása a termelési folyamatokban
Energiahatékonyság
Zöld mobilitás
Hidrogén üzemanyagcellák
Vízkészlet integrált kezelése
Hulladékanyag (újra)feldolgozása
Okos város és intelligens épület
Intelligens hálózat és energiatárolás

A rendezvény díjmentes, de a részvétel előzetes regisztrációhoz kötött:
REGISZTRÁCIÓ

Horizon Europe Digital - online tájékoztató és konzorciumépítő rendezvény
2021-06-24 - 2021-06-25 | Online
A H2020 keretprogram Digitális gazdaság tématerületéhez tartozó pályázati lehetőségeinek bemutatására és projektpartnerségek kialakítására online rendezvény kerül megrendezésre.

Horizon Europe információs nap sorozatot és partnerségi/konzorciumépítő rendezvénysorozatot szervez. Utóbbiakra előzetes regisztráció szükséges, online kétoldalú tárgyalásokat lehet kezdeményezni a többi résztvevővel, illetve a projektötletek is prezentálhatók.
Cluster 4 Digital, Industry & Space – Digitális gazdaság
Kiemelt témák:
3. cél: Világszínvonalú adat- és számítástechnika
4. cél: Digitális és feltörekvő technológiák a versenyképességért megfelelve az európai zöld megállapodásnak
6. cél: A digitális és ipari technológiák emberközpontú és etikus fejlesztése

Ismerje meg Portugália és a portugál nyelvű országok gazdaságát, üzleti lehetőségeit
2021-06-24 10:00 - 11:30 | Online
Portugália és kitekintéssel a portugál nyelvű országokra, azok gazdaságát és üzleti lehetőségeit ismerhetik meg a vállalkozók a Fejér Megyei Kereskedelmi és Iparkamara következő online programján.
A rendezvényen a gazdasági és üzleti lehetőségeken kívül gyakorlati tanácsokat, információkat kaphatnak a résztvevők a térségben sikeresen piacra lépő magyar vállalkozás tulajdonosától a veszélyekről, lehetőségekről, buktatókról.
Időpont: 2021. június 24. csütörtök 10.00 óra.
Fő témakörök:

Fenti országok gazdaságának aktuális helyzete, annak jövőbeni kilátásai,
a koronavírus által gyakorolt hatások,
hogyan legyünk sikeresek magyarként az adott piacokon?
kereskedelmi sajátosságok, tapasztalatok, praktikus tanácsok
az üzleti lehetőségek magyar vállalatok számára az adott országokban

Előadó: Horváthné Négyessy Katalin Magyarország külgazdasági attaséja, Liszabon – Portugália
Lebonyolítás: Microsoft Teams rendszerrel (A kamara rendelkezik a szoftverrel, a meghívót kiküldi). A programot 1-1,5 órás időtartamra tervezik.
Részvételi feltétel: A programon a részvétel térítésmentes, de feltétel a kamarai hozzájárulás rendezettsége, valamint az előzetes online jelentkezés.
Jelentkezés:
REGISZTRÁCIÓ

Ágazati vizsgaelnökök képzése és vizsgája – 2021.06.24., vagy 07.01.
2021-06-24 13:00 - 16:00 | Pécsi Kereskedelmi Központ
Pécs-Baranyai Kereskedelmi és Iparkamara a ágazati vizsgaelnöki feladatokat ellátó részére szakmai oktatást és vizsgát szervez.

Helye: 7625 Pécs, Majorossy Imre utca 36. – PBKIK Zsolnay terme
A részvétel ingyenes, de regisztrációhoz kötött.
Program:

Ágazati alapvizsga helye a szakképzés új rendszerében
Szakképzés új jogszabályi háttere
Ágazati alapvizsga felépítése, tartalma, időbeli keretei
Az ágazati alapvizsga vizsgabizottságának tagjai és feladatai
Az előadás írásbeli vizsgával zárul

A rendezvényre a férőhelyek száma megtelt!

Ausztria, Svájc és Bajoroszág üzleti lehetőségei - Online Üzleti Fórum
2021-06-24 14:00 - 16:00 | Online
A Magyar Kereskedelmi és Iparkamara Magyar-Német Tagozata 2021. június 24-én online konferenciát szervez Ausztria, Svájc és Bajorország üzleti lehetőségeiről.

A rendezvény célja, hogy tájékoztassa a hazai kis- és középvállalkozásokat Ausztria, Svájc, valamint Bajorország üzleti lehetőségeiről, továbbá bemutassa az osztrák gazdasági jog és a svájci jogi környezet sajátosságait.
Az előadások alatt a résztvevőknek lehetőségük nyílik kérdések feltevésére a platform chatfalán keresztül, melyek a program végén kerülnek megválaszolásra az előadók által.
A rendezvényen szinkrontolmácsolást biztosítanak.
PROGRAM
Moderátor: Bódi László, az MKIK Magyar-Német Tagozatának elnöke

14.00 – 14.05
Köszöntő
Bódi László, az MKIK Magyar-Német Tagozatának elnöke

14.05– 14.25
Ausztria üzleti környezete és befektetési lehetőségei, a gazdaság kilátásai a járvány után
Jürgen Schreder, kereskedelmi tanácsos, Osztrák Nagykövetség – Kereskedelmi Osztály (Advantage Austria Budapest)

14.25 – 14.45
Svájci gazdasági helyzetkép és üzleti környezet bemutatása
Piszter Csaba, külgazdasági attasé, Magyarország Nagykövetsége Bern

14.45 – 15.05
A bajorországi régió gazdasági aktualitásainak, kilátásainak bemutatása a jelenlegi vírushelyzet tükrében, üzleti lehetőségek a magyar cégeknek
Janzsó Gergely, külgazdasági attasé, Magyarország Müncheni Főkonzulátusa TBC

15.05 – 15.20
Osztrák gazdasági jog magyar vállalkozók számára
Dr. Marc Vecsey, ügyvéd, Gálffy & Vecsey Ügyvédi Társulás -Budapest és Bécs

15.20 – 15.35
A svájci jogi környezet sajátosságai vállalkozóknak és befektetőknek
Dr. Nicola Barandun, alapító és ügyvezető partner, BARANDUN AG Legal and Tax; Zürich

15.35 – 15.45
Kérdések és válaszok

Jelentkezési határidő: 2021. június 23., szerda
A rendezvényen való részvétel ingyenes, de előzetes online regisztrációhoz kötött. A webinárium a Zoom felületen keresztül valósul meg.
A csatlakozáshoz szükséges linket és információkat 2021. június 23-án, szerdán délután küldik meg e-mailen a jelentkezőknek.
REGISZTRÁCIÓ

Európai Logisztikai Innovációs Nap - nemzetközi konferencia és üzletember találkozó
2021-06-24 14:00 - 2021-06-25 12:00 | Online
Az Enterprise Europe Network társszervezésében megrendezésre kerülő online rendezvény lehetőséget biztosít kétoldalú üzleti találkozók lebonyolítására, technológiai és szakmai együttműködések kialakítására, valamint befektetői lehetőségek és a szállítmányozáshoz kapcsolódó új technológiai, zöld, okos megoldások, trendek megismerésére.

Kiemelt témák:

IoT
Zöld logisztika
Helymeghatározás
Új trendek, technológiák

A részvétel díjmentes, de előzetes regisztrációhoz kötött:
REGISZTRÁCIÓ

Kulturális intézmények, mint együttműködő partnerek, kreatív projektekben
2021-06-25 14:00 - 17:00
A Pécs-Baranyai Kereskdelmi és Iparkamara a SACHE – Smart Accelerators of Cultural Heritage Entrepreneurship című projektjének keretében tájékoztató rendezvényt szervez a helyi kulturális és kreatívipari szervezetek számára.

A SACHE projekt célja, hogy megtalálja a kreatív és kapcsolódó szektorok, valamint azok szereplőinek együttműködését erősítő tényezőket és megalapozza konkrét fejlesztések, közös programok, hosszútávon pedig egy fenntartható értéklánc kialakítását kapcsoaltépítési, információs rendezvények, valamint képzések szervezésével.
A Pécs-Baranyai Kereskedelmi és Iparkamara 2021. Június 25-én (péntek) 14 órától tárlatvezetéssel egybekötött tjékoztató rendezvényt szervez a Modern Magyar Képtárban, melyre Önt is örömmel várjuk!
This form is currently closed for submissions.

Horizon Europe Space - online tájékoztató és konzorciumépítő rendezvény
2021-06-28 00:00 - 23:59 | Online
A H2020 keretprogram Digitális világűr tématerületéhez tartozó pályázati lehetőségeinek bemutatására és projektpartnerségek kialakítására online rendezvény kerül megrendezésre.

Horizon Europe információs nap sorozatot és partnerségi/konzorciumépítő rendezvénysorozatot szervez. Utóbbiakra előzetes regisztráció szükséges, online kétoldalú tárgyalásokat lehet kezdeményezni a többi résztvevővel, illetve a projektötletek is prezentálhatók.
Cluster 4 Digital, Industry & Space – Digitális világűr
Kiemelt témák:

Az űrrendszerek versenyképességének elősegítése
EU kapacitásának növelése az űrhöz való hozzáféréshez és használatához
Copernicus szolgáltatások fejlesztése
Innovatív űrkapacitások: SSA, GOVSATCOM, Quantum
Űrvállalkozói ökoszisztéma
Célzott és stratégiai intézkedések az EU űrszektorának támogatására

Kreatív ipari és high-tech cégek, mint együttműködő partnerek kreatív projektekben
2021-06-28 14:00 - 17:00
A Pécs-Baranyai Kereskdelmi és Iparkamara a SACHE – Smart Accelerators of Cultural Heritage Entrepreneurship című projektjének keretében tájékoztató rendezvényt szervez a helyi kreatívipari és IT vállalkozások számára.

A SACHE projekt célja, hogy megtalálja a kreatív és kapcsolódó szektorok, valamint azok szereplőinek együttműködését erősítő tényezőket és megalapozza konkrét fejlesztések, közös programok, hosszútávon pedig egy fenntartható értéklánc kialakítását kapcsoaltépítési, információs rendezvények, valamint képzések szervezésével.
A Pécs-Baranyai Kereskedelmi és Iparkamara 2021. Június 28-án (hétfő) 14 órától tárlatvezetéssel egybekötött tájékoztató rendezvényt szervez a Modern Magyar Képtárban, melyre Önt is örömmel várjuk!
This form is currently closed for submissions.

Szakképzési munkaszerződéssel az új DUÁLIS rendszerben - online szakmai nap
2021-06-29 09:00 - 13:00 | Online
2021. június 29-én az MKIK online szakmai napot tart „Szakképzési munkaszerződéssel az új DUÁLIS rendszerben” címmel, kifejezetten jelenlegi vagy leendő duális képzőhelyek számára. A rendezvény ingyenes, azonban regisztrációhoz kötött.

Program

9:00–9:10 Megnyitó – Vörös-Gubicza Zsanett, igazgató, MKIK
9:10–9:40 A duális képzés időszerű általános szakmai kérdései — Dr. Klész Tibor, osztályvezető, MKIK
9:40–10:10 A szakképzési munkaszerződés munkajogi kérdései — Dr. Homicskó Árpád Olivér, egyetemi docens, munkajogász,
10:10–10:35 Az új duális képzés előnyei vállalati oldalról – Bándoli Attila, elnökségi tag, VIMOSZ
10:35–11:05 Képzési program a gyakorlatban – Szilasi Péter Tamás, Társadalmi kapcsolatok osztályvezető, Nemak Győr Alumíniumöntöde Kft.
11:05–11:35 Szünet
11:35–12:25 Hogyan zajlik a képzőhely-ellenőrzés, -felülvizsgálat és -minősítés a gyakorlatban?- Mádai Henriett, duális képzési koordinátor, MKIK- Dr. Birher Nándor jogász, minőségbiztosítási szakmérnök
12:25–12:55 A duális képzés finanszírozásának aktuális kérdései- Ferencz Csaba Zsolt, duális képzési és nemzetközi koordinátor, MKIK
12:55–13:00 Zárszó

A rendezvényre az alábbi linken lehet regisztrálni 2021. június 24-én 12 óráig:
https://forms.office.com/r/zPG5hznRUJ
A regisztráltak számára a szakmai nap előtt fogjuk kiküldeni az online felületre történő belépéshez szükséges információkat.
Az eseményre szóló meghívó a fenti információkkal a www.tanuloszerzodes.hu oldalra is felkerül.

Horizon Europe Civil Security for Society - online tájékoztató és konzorciumépítő rendezvény
2021-06-30 - 2021-07-01 | Online
A H2020 keretprogram ‘A társadalmat szolgáló polgári biztonság’ tématerületéhez tartozó pályázati lehetőségeinek bemutatására és projektpartnerségek kialakítására online rendezvény kerül megrendezésre.

Horizon Europe információs nap sorozatot és partnerségi/konzorciumépítő rendezvénysorozatot szervez. Utóbbiakra előzetes regisztráció szükséges, online kétoldalú tárgyalásokat lehet kezdeményezni a többi résztvevővel, illetve a projektötletek is prezentálhatók.
Cluster 3 A társadalmat szolgáló polgári biztonság
Kiemelt témák:

Az EU és polgárainak jobb védelme a bűnözéssel és a terrorizmussal szemben
Az EU külső határainak hatékony kezelése
Rugalmas infrastruktúra
Fokozott kiberbiztonság
Katasztrófákkal szemben ellenálló társadalom Európáért
Megerősített biztonsági kutatás és innováció

Külgazdasági Értekezlet 2021
2021-06-30 08:30 - 2021-07-02 17:30 | Budapesti Kongresszusi Központ, Jagelló út 1-3., Budapest, 1123
Az évente megrendezésre kerülő Külgazdasági Értekezlet keretében 2021. június 30. – július 2. között nyílik lehetőség 20 perces one-to-one (B2B) találkozók keretében kapcsolatfelvételre a magyar külgazdasági diplomatákkal, akik a külföldi országok piacát és az exportlehetőségeket jól ismerő, magyar szakemberek. A rendezvény célja, hogy segítséget nyújtson a kis- és középvállalkozások külpiacra jutásában.
Az Értekezleten való részvétel a cégek képviselői számára ingyenes, de regisztrációhoz kötött!
A férőhelyek száma limitált, a jelentkezések érkezési sorrendben kerülnek elfogadásra. Cégenként egy regisztrációt tudnak befogadni, amely maximum 7 db találkozó foglalására ad lehetőséget. A jelenlegi járványügyi helyzet miatt egy cégtől csak egy cégképviselő vehet részt a rendezvényen.
Felhívjuk figyelmét arra, hogy a rendezvényen csak védettségi igazolvánnyal rendelkező személyek vehetnek részt! Kérjük, hogy védettségi igazolványát feltétlen hozza magával az Értekezletre, mivel azt a recepción ellenőrzik munkatársaink.
A rendezvény helyszíne: Budapesti Kongresszusi Központ (1123 Budapest, Jagelló út 1-3.)
Regisztrálni 2021. június 29-ig lehet az alábbi honlapon:
REGISZTRÁCIÓ

Hogyan kereskedjünk Iránnal? - online üzleti szeminárium
2021-06-30 14:00 - 15:00 | Online
A Magyar Kereskedelmi és Iparkamara Közel-Kelet és Észak-Afrika Tagozata, a Due Diligence Helpdesk és az INSTEX közösen szervez „Hogyan kereskedjünk Iránnal?” címmel üzleti szemináriumot 2021. június 30-án.
A rendezvény célja, hogy tájékoztassa a hazai kis- és középvállalkozásokat az Iránnal való kereskedelem feltételeiről – különös tekintettel az érvényben lévő szankciókra -, az Európai Bizottság Iránnal való kereskedelmet ösztönző szolgáltatásáról a „Due Diligence Helpdesk on EU Sanctions for EU SMEs dealing with Iran” -ról, továbbá bemutassa a fizetési tranzakciók menetét, illetve a megfelelőségi előírásokat Európa és Irán között.
Az előadások alatt a résztvevőknek lehetőségük nyílik kérdések feltevésére a platform chatfalán keresztül, melyek a program végén kerülnek megválaszolásra az előadók által.
A rendezvényen szinkrontolmácsolást biztosítanak.
PROGRAM
Moderátor: Tényiné Stark Mária, az MKIK nemzetközi igazgatója

14.00 – 14.20
Köszöntők
Miklóssy Ferenc TBC, az MKIK általános alelnöke, a Hajdú-Bihar Megyei Kereskedelmi és Iparkamara elnöke, az MKIK Közel-Kelet és Észak-Afrika Tagozat elnöke
Varga-Haszonits Zoltán, nagykövet, Magyarország Nagykövetsége Teherán

14.20– 15.00
Az Európai Bizottság Iránnal való kereskedelmet ösztönző szolgáltatásának – a Due Diligence Helpdesk on EU Sanctions for EU SMEs dealing with Iran – bemutatása
Simon Cheetham, csoportvezető, Due Diligence Helpdesk on EU Sanctions for EU SMEs dealing with Iran
Sczigel Péter, projektvezető, Due Diligence Helpdesk on EU Sanctions for EU SMEs dealing with Iran

15.00 – 15.25
Fizetési tranzakciók Európa és Irán között, megfelelőségi előírások
Rosella E. Rubini, CBO, Instrument iN Support of Trade Exchanges (INSTEX)

15.25 – 15.35
Kérdések és válaszok

Jelentkezési határidő: 2021. június 29., kedd
A rendezvényen való részvétel ingyenes, de előzetes online regisztrációhoz kötött. A webinárium a Zoom felületen keresztül valósul meg. A csatlakozáshoz szükséges linket és információkat 2021. június 29-én, kedden délután küldik meg e-mailen a jelentkezőknek.
REGISZTRÁCIÓ

PITCHING EVENT - Emlékezetes előadások kreatív üzleti ötletek megvalósításához
2021-06-30 15:00 - 19:00 | Majorossy Imre utca 36., Pécs, 7625, Magyarország
A Pécs-Baranyai Kereskdelmi és Iparkamara a SACHE – Smart Accelerators of Cultural Heritage Entrepreneurship című projektjének keretében bemutatkozó rendezvényt szervez, ahol a helyi kreatívipari és high-tech cégek mutatkozhatnak be.

A SACHE projekt célja, hogy megtalálja a kreatív és kapcsolódó szektorok, valamint azok szereplőinek együttműködését erősítő tényezőket és megalapozza konkrét fejlesztések, közös programok, hosszútávon pedig egy fenntartható értéklánc kialakítását kapcsoaltépítési, információs rendezvények, valamint képzések szervezésével.
Ennek részeként a Pécs-Baranyai Kereskedelmi és Iparkamara 2021. Június 30-án (szerda) 15 órától bemutatkozó rendezvényt szervez a Modern Magyar Képtárban, ahol a helyi kreatívipari és high-tech cégek mutatkozhatnak be, melyre Önt is örömmel várjuk!
A rendezvény során a résztvevők olyan vállalkozásokat ismerhetnek meg, melyekkel az együttműködés lehetővé teheti egy workshop, termelői piac, de akár egy kézművesvásár, koncert vagy fesztivál megvalósítását és hosszútávú partnerséget.
A rendezvény előzetes regisztrációhoz kötött, jelentkezésüket a pbkik@pbkik.hu e-mail-címre várjuk, legkésőbb 2021. június 21-ig,

Horizon Europe Industry - online tájékoztató és konzorciumépítő rendezvény
2021-07-01 | Online
A H2020 keretprogram Digitális ipar tématerületéhez tartozó pályázati lehetőségeinek bemutatására és projektpartnerségek kialakítására online rendezvény kerül megrendezésre.

Horizon Europe információs nap sorozatot és partnerségi/konzorciumépítő rendezvénysorozatot szervez. Utóbbiakra előzetes regisztráció szükséges, online kétoldalú tárgyalásokat lehet kezdeményezni a többi résztvevővel, illetve a projektötletek is prezentálhatók.
Cluster 4 Digital, Industry & Space – Digitális ipar
Kiemelt témák:
1. cél: Klímasemleges, körkörös és digitalizált termelés
2. cél: Fokozott autonómia a stratégiai értékláncokban a rugalmas ipar számára
4. cél: Digitális és feltörekvő technológiák a versenyképességért megfelelve az európai zöld megállapodásnak
6. cél: A digitális és ipari technológiák emberközpontú és etikus fejlesztése

Horizon Europe Culture, Creativity and Inclusive Society - online tájékoztató és konzorciumépítő rendezvény
2021-07-01 - 2021-07-02 | Online
A H2020 keretprogram ‘Kultúra, kreativitás és befogadó társadalom’ tématerületéhez tartozó pályázati lehetőségeinek bemutatására és projektpartnerségek kialakítására online rendezvény kerül megrendezésre.

Horizon Europe információs nap sorozatot és partnerségi/konzorciumépítő rendezvénysorozatot szervez. Utóbbiakra előzetes regisztráció szükséges, online kétoldalú tárgyalásokat lehet kezdeményezni a többi résztvevővel, illetve a projektötletek is prezentálhatók.
Cluster 2 Kultúra, kreativitás és befogadó társadalom
Kiemelt témák:

Demokrácia és kormányzás
Európai kulturális örökség, valamint a kulturális és kreatív ipar
Társadalmi és gazdasági átalakulás

Ezüst Gazdaság, mint a régió kitörési lehetősége - online konferencia
2021-07-01 09:00 - 12:00 | Online
Felmérések szerint az európai Ezüst Gazdaság (Silver Economy) a világ harmadik legnagyobb gazdasága az Amerikai Egyesült Államok és Kína egész gazdasága mögött. A megye és a régió adottságai ideálisak ahhoz, hogy a gazdaságfejlesztés egyik fókuszterülete az egészségiparra és turisztikára épülő Ezüst Gazdaság kifejlesztése legyen. Csatlakozzon a konferenciához, és derítse ki, mit tartogat az Ön vállalkozásának az Ezüst Gazdaság!

Egy, az Európai Bizottság által készített tanulmány szerint 2060-ra minden harmadik európai ember 65 év feletti lesz. Már 2015-ben a kontinens népességének 39%-a (199 millió fő) 50 év feletti volt. Ez a populáció 3.700 milliárd eurót költött évente különböző termékekre vagy szolgáltatásokra, ami az európai GDP 15%-át teszi ki.
Felmérések szerint az európai Ezüst Gazdaság (Silver Economy) a világ harmadik legnagyobb gazdasága az Amerikai Egyesült Államok és Kína egész gazdasága mögött. A költések részarányában a legmagasabb az egészségüggyel kapcsolatos szolgáltatások és vásárlásokkal összefüggő kiadások (53%), melyek már 2025-re elérik a 60%-ot (5.700 milliárd euró).
Az élettartam növekedése, a társadalom öregedése és a fordított népesedési piramis következtében a fogyasztás, kereslet megváltozik, mely kihat minden piacra és iparágra. A változó folyamat ijesztő lehet, mely kihívást jelent, ugyanakkor rengeteg lehetőséget is rejt magában az idős korosztályra épülő gazdaság fejlesztése. Az idős (50+) emberek a gazdaság motorjává válnak. Minden iparágnak igazodni kell a változásokhoz, miközben nem csak új termékekre és szolgáltatásokra lesz szükség, hanem biztosítani kell az egészségügy és a nyugdíjrendszer fenntarthatóságát is.
Hazánkban és Baranya megyében rejlő lehetőségek
Magyarország a közepesen öregedő társadalmak közé tartozik. A lineáris összefüggés a társadalom kora és az Ezüst Gazdaság fogyasztása között mutatja, hogy hazánkban gazdasági szempontból a jövőben egyre fontosabb lesz az Ezüst Gazdaságra való építkezés. Baranya megye Magyarország egyik legelmaradottabb része annak ellenére, hogy a fejlődéshez minden természeti adottsággal rendelkezik. A közép-és nagyvállalkozások száma csökken, a fiatalok elvándorolnak, turisztikailag az országban a legkevésbé látogatott hely – mindez a régió fejlődésének fő visszatartó ereje. 2016-os statisztika alapján a megyében az 50 évnél idősebbek száma 150.000, mely az összenépesség 40%-át teszi ki.
A számos negatív mutatóval szemben azonban az egészségipar jóval fejlettebb, mint az országos szint. Az egy háziorvosra jutó lakosok száma alacsony és az egy lakosra jutó működő kórházi ágyak száma kimagaslóan nagy. Csak Pécsen 30 állami klinika és számos magánklinika üzemel, a régióban több neves gyógyfürdő található, az éghajlat igazán kedvező, és az Adriai-tenger is a közelben található.
A régió fejlesztésének ígéretes lehetősége egy olyan fókuszált akcióterv, mely a helyi adottságokat használja ki, miközben nem igényel régióidegen beruházásokat. A fenti felsorolt adottságok ideálissá teszik a régiót, hogy a fókuszterület az egészségiparra és turisztikára épülő Ezüst Gazdaság kifejlesztése legyen. Az akcióterv fejlesztése a nyugdíjas korosztályt (akár hazai, akár külföldi) vonzaná ide, mely számtalan munkahelyet teremtene a fiatalabb nemzedék számára (szolgáltatások), mely továbbá az elvándorlást visszafordítaná.
A Pécsi Tudományegyetem Általános Orvostudományi Kar, Transzdiszciplináris Kutatások Intézete és Alsómocsolád Község együttműködésében, online térben szervezi a témát bemutató és feldolgozó Ezüst Gazdaság Konferenciát, melyre minden érdeklődőt várnak.
Előadók:
Michael Mbogoro PhD RTTP (Oxentia Ltd., Head of Corporate Services)
Dr. Sík Attila (PTE ÁOK, Transzdiszciplináris Kutatások Intézete, intézetigazgató)
Dr. Lux Gábor (Közgazdaság-és Regionális Tudományi Kutatóközpont, Regionális Kutatások Intézete)
Dicső László (Alsómocsoládpolgármestere, Települési Önkormányzatok Országos szövetsége –területi megbízott)
Vasi Emma (Silver Economy Interreg Projekt,Rába-Duna-Vág Európai Területi Társulás)
A konferenciát Rabb Szabolcs, a Pécs-Baranyai Kereskedelmi és Iparkamara főtitkára moderálja, az előadásokat pedig Q&A szekció, valamint kerekasztal beszélgetés követi.
A konferencia Zoom elérhetőségének linkje:
https://us02web.zoom.us/j/81232526484?pwd=[REDACTED]

Kérdések és válaszok a Better Factory első nyílt pályázati felhívással kapcsolatban (online fórum)
2021-07-01 10:00 - 12:00 | Online
Erre a Better Factory online fórumra azokat várják, akik 2021. július 15-ig be akarják adni pályázatukat az első nyílt felhívás keretein belül.
A Better Factory egy Horizont 2020 program által támogatott projekt, melyben 2 nyílt felhíváson keresztül 8-8, egyenként háromtagú konzorciumot választanak ki. A konzorciumokat 1 gyártócég, 1 művész és 1 technológiai beszállító alkotja.
A kiválasztott konzorciumok arra tesznek kísérletet, hogy új termékvonalak tervezését, illetve automatizálási megoldásokat valósítsanak meg.
A 2021. július 1. (csütörtök) 10-12 óra között lezajló online fórumra ITT LEHET REGISZTRÁLNI!
További információ a projektről és a nyílt felhívásokról: https://betterfactory.eu/

MATCHING EVENT - Együttműködések a helyi kreatív szektor szereplői között
2021-07-02 15:00 - 20:00 | Majorossy Imre utca 36., Pécs, 7625, Magyarország
A Pécs-Baranyai Kereskdelmi és Iparkamara a SACHE – Smart Accelerators of Cultural Heritage Entrepreneurship című projektjének keretében megrendzésre került Pitchin Event folytatásaként, a résztvevő vállalkozásoknak és szervezeteknek közös projektötletek kialakítására!

A SACHE projekt célja, hogy megtalálja a kreatív és kapcsolódó szektorok, valamint azok szereplőinek együttműködését erősítő tényezőket és megalapozza konkrét fejlesztések, közös programok, hosszútávon pedig egy fenntartható értéklánc kialakítását kapcsolatépítési, információs rendezvények, valamint képzések szervezésével.
A Pécs-Baranyai Kereskedelmi és Iparkamara 2021. Július 2-án (péntek) 15 órától lehetőséget biztosít a Pitching Eventen bemutatkozott helyi kreatívipari és high-tech cégeknek, valamint kreatív szervezeteknek közös projektötletek kialakítására!
A rendezvény során a kreatív szervezeteknek lehetőségük less rövid bemutatkozó beszélgetéseket, projektindító egyeztetéseket folytatni, azon vállalkozásokkal, melyekkel az együttműködés lehetővé teheti egy workshop, termelői piac, de akár egy kézművesvásár, koncert vagy fesztivál megvalósítását és hosszútávú partnerséget.
A rendezvény előzetes regisztrációhoz kötött, jelentkezésüket a pbkik@pbkik.hu e-mail-címre várjuk, legkésőbb 2021. július 01-ig,

Horizon Europe Health - online tájékoztató és konzorciumépítő rendezvény
2021-07-05 | Online
A H2020 keretprogram ‘Egészségügy’ tématerületéhez tartozó pályázati lehetőségeinek bemutatására és projektpartnerségek kialakítására online rendezvény kerül megrendezésre.

Horizon Europe információs nap sorozatot és partnerségi/konzorciumépítő rendezvénysorozatot szervez. Utóbbiakra előzetes regisztráció szükséges, online kétoldalú tárgyalásokat lehet kezdeményezni a többi résztvevővel, illetve a projektötletek is prezentálhatók.
Cluster 1 Egészségügy
Kiemelt témák:

Egészséget meghatározó környezeti és társadalmi tényezők
Eszközök, technológiák és digitális megoldások az egészségügyben és az ápolás-gondozásban
Egészségügyi rendszerek

GINOP Plusz információs nap
2021-07-05 14:30 - 17:00 | Pécsi Kereskedelmi Központ
A 2021-2027-es programozási időszak sikeres végrehajtása, a források teljes körű eredményes felhasználása érdekében fontos, hogy a potenciális kedvezményezetti kör mielőbb és első kézből értesüljön az új lehetőségekről, a pályázati feltételrendszerről, az elmúlt és a kezdődő uniós fejlesztési ciklus azonosságairól, különbségeiről. Ennek érdekében a Gazdaságfejlesztési Programok Végrehajtásáért Felelős Helyettes Államtitkárság munkatársai regionális kihelyezett információs napot tartanak, mely lehetőséget nyújt a GINOP Plusz megjelent, illetve megjelenés előtt álló új pályázati felhívásai iránt érdeklődőknek a személyes konzultációra, tapasztalatátadásra, tanácsadásra is. A fórum keretében az Irányító Hatóság ad tájékoztatást az induló GINOP Plusz keretében elérhető gazdaságfejlesztést célzó forrásokról, elérhetőségeiről.
Rendezvény dátuma: 2021. július 05.
Rendezvény helyszíne: Pécs-Baranyai Kereskedelmi és Iparkamara
7625 Pécs, Majorossy I. u. 36.
Parkolni a környező utcákban lehetséges.
Program:
14.30-15.00 Regisztráció
15.00-16.30 Szakmai előadás
16.30-17.00 Konzultációs lehetőség

A rendezvényen való részvétel díjmentes de regisztrációhoz kötött.
Jelentkezés határidő: 2021. július 2.12.00

This form is currently closed for submissions.

Klímavédelmi projektelőkészítés a Nyugat-Balkánon - online fórum
2021-07-06 10:00 - 12:00 | online
Az MKIK Nyugat-balkáni Tagozata és a Nyugat-Balkáni Zöld Központ online tájékoztató fórumot szervez „Klímavédelmi projektelőkészítés a Nyugat-Balkánon” címmel 2021. július 6-án 10.00 órától.
A rendezvény célja a nyugat-balkáni régió áttekintésén túl, a WBGC-2021/3. támogatási program bemutatása. Bővebb információért kérjük, tekintse meg a mellékelt programtervet, és jelezze részvételi szándékát a regisztrációs felület kitöltésével. A rendezvényen való részvétel ingyenes.

Jelentkezési határidő: 2021. július 5. 10.00 óra. A csatlakozáshoz szükséges linket és információkat 2021. július 5-én küldik meg e-mailen a jelentkezőknek.
A támogatási felhívást és a kapcsolódó dokumentációt az alábbi linken érhetik el: https://www.wbgc.hu/hu/tamogatasi-felhivasok/jelenleg-futo-felhivasok
További információ:
REGISZTRÁCIÓ
